AFRIKAANSE OPSOMMING: Huis, tuiste, tuis-wees-in-die-wêreld en die behoefte na ’n mobiele tuiste wat saam swerf deur ons alledaagse leefwêreld, is onderwerpe waarmee hierdie tesis bemoei is. Ek is van mening dat hedendaagse mobiliteit gevind in globalisasie en soektog na ’n eie plek, vra na 'n komplementêre konseptualisering van tuiste. My studie fokus op boeke en hul fisiese en psigiese eienskappe om as moontlike komplementêre tuiste tot huis en tuiste aangewend te word. Doreen Massey en Martin Heidegger se teorieë rondom wyses van bewoning op aarde dien as spilpunt wat deur aanvullende teoretici gekoppel word aan 'n fenomenologiese teks wat die alledaagse ervaring van tuis-wees-in-die-wêreld op die voorgrond plaas.